Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), Uredbe o klasifikaciji radnih mjesta u lokalnoj i područnoj (regionalnoj) samoupravi („NN“ br. 74/10, 125/14, 48/23),  članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 - p.t., 7/15, 1/18, 3/20, 1/21), Gradonačelnik Grada Gospića dana 09. lipnja 2023. godine donosi

**P R A V I L N I K**

**o XIV. izmjenama i dopunama Pravilnika o unutarnjem redu**

**Gradske uprave Grada Gospića**

**Članak 1.**

           U Pravilniku o unutarnjem redu Gradske uprave Grada Gospića („Službeni vjesnik Grada Gospića“ br. 8/14, 5/16, 6/16, 8/17 – ispravak, 9/17, 1/18, 2/19, 7/19, 11/19, 13/19, 5/20, 1/21, 4/21, 3/22, 5/22, 2/23 (u daljnjem tekstu: Pravilnik), u SISTEMATIZACIJI br. 2. Gradski upravni odjel za samoupravu i upravu, koja je sastavni dio Pravilnika mijenja se sljedeće:

U ODSJEKU ZA ITU MEHANIZAM

Kod radnog mjesta broj 4.a Voditelj odsjeka za provedbu ITU mehanizma, u stupcu Potkategorija riječ: „Viši rukovoditelj“ zamjenjuje se riječju: „Rukovoditelj“.

U stupcu Razina umjesto.: „-„ upisuje se broj: „1“.

U stupcu Klasifikacijski rang broj: „3“ zamjenjuje se brojem: „4“.

U stupcu Opis standardnih mjerila potrebnog stručnog znanja, u alineji 3 riječ: „pet“ zamjenjuje se riječju: „četiri“. U alineji 8., riječ: „stručni“ briše se.

Opis standardnih mjerila mijenja se i glasi:

|  |  |
| --- | --- |
| **OPIS RAZINE STANDARDNIH MJERILA** | |
| Složenost poslova: | Stupanj složenosti posla koji uključuje organizaciju obavljanja poslova, potporu službenicima u rješavanju složenih zadaća i obavljanje najsloženijih poslova Odsjeka; |
| Samostalnost u radu | Stupanj samostalnosti koji uključuje samostalnost u radu koja je ograničena češćim nadzorom i pomoći nadređenog pri rješavanju stručnih problema. |
| Stupanj suradnje s drugim tijelima i komunikacije sa strankama: | Stupanj učestalosti stručnih komunikacija koji uključuje kontakte unutar i izvan upravnoga tijela s nižim unutarnjim ustrojstvenim jedinicama, u svrhu prikupljanja ili razmjene informacija. |
| Stupanj odgovornosti i utjecaj na donošenje odluka: | Stupanj odgovornosti koji uključuje odgovornost za materijalne resurse s kojima radi, te višu odgovornost za zakonitost rada i postupanja i pravilnu primjenu postupaka i metoda rada u odgovarajućim unutarnjim ustrojstvenim jedinicama; |

U ODSJEKU ZA PRORAČUN I RAČUNOVODSTVO

Iza radnog mjesta br. 5. Voditelj Odsjeka za proračun i računovodstvo, dodaje se novo radno mjesto br. 5.a Stručni suradnik za računovodstvo i proračun. Tabelarni prikaz radnog mjesta br. 5.a. Stručnog suradnika za računovodstvo i proračun sa standardnim mjerilima, čini sastavni dio ovog Pravilnika.

**Članak 2.**

U SISTEMATIZACIJI br. 3 Gradski upravni odjel za komunalne djelatnosti i zaštitu okoliša, koja je sastavni dio Pravilnika, mijenja se sljedeće:

Iza radnog mjesta br. 2. Viši stručni suradnik za zaštitu okoliša i energetsku učinkovitost, dodaje se novo radno mjesto br. 2.a Viši stručni suradnik za komunalnu infrastrukturu. Tabelarni prikaz radnog mjesta br. 2.a. Višeg stručnog suradnika za komunalnu infrastrukturu sa standardnim mjerilima, čini sastavni dio ovog Pravilnika.

U ODSJEKU ZA NAPLATU KOMUNALNIH PRIHODA I E-NEKRETNINE

Iza radnog mjesta br. 6. Viši referent za stanovanje, e-nekretnine i naplatu prihoda od raspolaganja gradskom imovinom, dodaje se novo radno mjesto br. 6.a Viši referent za komunalne prihode. Tabelarni prikaz radnog mjesta br. 6.a. Višeg referenta za komunalne prihode sa standardnim mjerilima, čini sastavni dio ovog Pravilnika.

Kod radnog mjesta br. 7. Referent za komunalne prihode, u stupcu Broj izvršitelja, broj: „4“ zamjenjuje se brojem: „2“.

U ODSJEKU ZA KOMUNALNO, PROMETNO I POLJOPRIVREDNO REDARSTVO

Kod radnog mjesta br. 10. Voditelj Odsjeka za komunalno, prometno i poljoprivredno redarstvo, u stupcu Razina, broj: „1.“ mijenja se brojem: „2.“, a u stupcu Klasifikacijski rang, broj: „4.“ mijenja se brojem: „7“.

U stupcu OPIS STANDARDNOG MJERILA POTREBNOG STRUČNOG ZNANJA alineja 1. mijenja se i glasi: „*-Sveučilišni prijediplomski studij ili stručni prijediplomski studij ekonomske, upravne, poljoprivredne ili* šumarske struke.“.

Iza radnog mjesta br. 10. Voditelj Odsjeka za komunalno, prometno i poljoprivredno redarstvo, dodaje se novo radno mjesto br. 10.a Viši komunalni - prometni redar. Tabelarni prikaz radnog mjesta br. 10.a. Viši komunalni – prometni redar sa svim standardnim mjerilima, čini sastavni dio ovog Pravilnika.

**Članak 3.**

Ovaj Pravilnik stupa na snagu dan nakon dana donošenja, a objavit će se  u  „Službenom vjesniku Grada Gospića“.

KLASA: 118-01/17-01/02

URBROJ: 2125-1-02-23-27

Gospić, 09. lipnja 2023. godine

**GRADONAČELNIK GRADA GOSPIĆA**

Karlo Starčević, v.r.